Իրականում լուրջ սահմանափակումներ պացիենտների մոտ գլխուղեղի, ողնաշարի, փափուկ հյուսվածքների և հոդերի հետազոտությունների ժամանակ չեն դրվում: Որոշակի սահմանափակումներ կան որովայնի խոռոչի և փոքր կոնքի հետազոտությունների ժամանակ: Օրինակ, որովայնի խոռոչի հետազոտման ժամանակ պացիենտը պետք է հստակ կատարի մի քանի հրահանգներ, որոնք տալիս է օպերատորը: Կատարվում են խորը շնչման և շունչը պահելու մի քանի ակտեր, որի ժամանակ կատարվում է հետազոտությունը: Այս ակտը հետազոտության ընթացքում անհրաժեշտ է կատարել 10 և ավելի անգամ: Ինչքան հստակ պացիենտը կարողանա կատարել այս հրահանգները, այնքան հետազոտությունը արագ կանցկացվի: